**ບົດໂອ້ລົມ**

ຕໍ່ກອງປະຊຸມໃຫຍ່ຄັ້ງທີ II

ຂອງຮາກຖານສະຫະພັນແມ່ຍິງ ມະຫາວິທະຍາໄລ ສຸພານຸວົງ

ຄັ້ງວັນທີ 05 ທັນວາ 2014

**\*\*\*\*\*\*\*\*\*\*\*\*\*\*\*\***

**ຮຽນ:** ທ່ານ ສາດສະດາຈານ ດຣ ຄໍາຜາຍສີສະຫວັນ ກໍາມະການພັກແຂວງ, ເລຂາ

ຮາກຖານພັກ, ອາທິການບໍດີ ມະຫາວິທະຍາໄລ ສຸພານຸວົງ ທີ່ເຄົາລົບ ແລະ

ນັບຖື.

**ຮຽນ:**ຄະນະປະທານກອງປະຊຸມທີ່ນັບຖື.

**ຮຽນ:**ຜູ້ແທນກອງປະຊຸມທີ່ນັບຖື.

ຂ້າພະເຈົ້າມີຄວາມພູມໃຈເປັນພິເສດ ທີ່ໄດ້ຮັບກຽດເຂົ້າຮ່ວມກອງປະຊຸມໃຫຍ່ຄັ້ງທີ V ຂອງຮາກຖານສະຫະພັນແມ່ຍິງ ມະຫາວິທະຍາໄລ ສຸພານຸວົງ ຄັ້ງນີ້ ຊຶ່ງເປັນຊ່ວງທີ່ ທົ່ວພັກ ທົ່ວກອງທັບ ແລະທົ່ວປວງຊົນຫາກໍ່ສໍາເລັດການສະເຫລີມສະຫລອງວັນສະຖາປານາສາທາລະນະລັດປະຊາທິປະໄຕປະຊາຊົນລາວຄົບຮອບ 39 ປີ ແລະກໍ່ເປັນຊ່ວງທີ່ແມ່ຍິງບັນດາເຜົ່າພາຍໃນແຂວງຂອງພວກເຮົາພວມແຂ່ງຂັນກັນສ້າງຜົນງານຄໍານັບຮັບ ຕອ້ນກອງປະຊຸມໃຫຍ່ຜູ້ແທນແມ່ຍິງແຂວງຄັ້ງທີ VIII ທີ່ຈະເປີດຂຶ້ນໃນມໍ່ໆນີ້. ມື້ນີ້ ຮາກຖານສະຫະພັນແມ່ຍິງພວກສະຫາຍ ໂດຍໄດ້ຮັບການຊີ້ນໍາໆພາຈາກຄະນະພັກ, ການສະໜັບສະໜູນ, ຮ່ວມໄມ້ຮ່ວມມື, ຈາກຄະນະນໍາ, ອົງການຈັດຕັ້ງມະຫາຊົນພາຍໃນມະຫາວິທະຍາໄລ ສຸພານຸວົງ ບວກໃສ່ຄວາມຕັດສິນເປັນເອກະພາບຂອງຄະນະປະທານ ຮາກຖານສະຫະພັນແມ່ຍິງ ແລະສະມາຊິກທຸກສະຫາຍຫ້າງຫາກະກຽມ ແລະດໍາເນີນກອງປະຊຸມໃຫຍ່ຂອງຕົນທ່ວງທັນກັບເວລາ ດ້ວຍຄວາມເປັນລະບຽບຮຽບຮອ້ຍ ແລະສໍາເລັດຕາມຄາດໝາຍທຸກຢ່າງ.

ໃນກອງປະຊຸມໃຫຍ່ຄັ້ງນີ້ ຂ້າພະເຈົ້າຂໍຕີລາຄາສູງຕໍ່ຜົນສໍາເລັດໃນການຈັດຕັ້ງປະຕິ ບັດໜ້າທີ່ໆໄດ້ຮັບມອບໝາຍ ນັບທັງດ້ານວິຊາສະເພາະ, ດ້ານຂະບວນການ ການປະ ກອບສ່ວນປະຕິບັດພັນທະຕໍ່ການຈັດຕັ້ງ ແລະສັງຄົມ ກໍ່ຄືການປະຕິບັດພາລະບົດບາດອົງການຈັດຕັ້ງສະຫະພັນແມ່ຍິງຂອງຕົນ; ພວກສະຫາຍຍັງໄດ້ສະແດງໃຫ້ເຫັນຜົນງານພົ້ນເດັ່ນທີ່ພອ້ມກັນຍາດມາໄດ້ ເປັນຕົ້ນແມ່ນວຽກງານສຶກສາອົບຮົມການເມືອງ - ແນວຄິດ, ການນໍາພາເຕົ້າ ໂຮມຄວາມສາມັກຄີສະມາຊິກໃນຖັນແຖວພະນັກງານ - ຄູອາ ຈານ, ນັກສຶກສາ ເຮັດໃຫ້ສະຖາບັນມີຄວາມສະຫງົບໂດຍພື້ນຖານ. ການພັດທະນາຄວາມຮູ້ດ້ານວິຊາສະເພາະ, ດ້ານທິດສະດີການເມືອງກໍ່ເຫັນວ່າກາຍເປັນຂະບວນຟົດ ຟື້ນ ອັນນີ້ມັນໄດ້ສະແດງໃຫ້ເຫັນຄວາມຕັດສິນໃຈຢ່າງເປັນເອກະພາບບຸກບືນ ສູ້ຊົນເຮັດໜ້າທີ່ຢ່າງປະດິດສ້າງ. ໃນໂອກາດທີ່ມີຄວາມໝາຍສໍາຄັນນີ້ ຂ້າພະເຈົ້າຂໍສະແດງຄວາມຍອ້ງຍໍຊົມເຊີຍຕໍ່ຜົນງານທີຍາດມາໄດ້ຢ່າງສຸດໃຈ ***( ຊົມເຊີຍ )***

***ບັນດາທ່ານ ບັດາສະຫາຍທີ່ນັບຖື ແລະຮັກແພງ!***

ຈາກຜົນງານທີ່ຍາດມາໄດ້ໄລຍະຜ່ານມານັ້ນ ເມືອ່ອີງໃສ່ຂົງເຂດຄວາມຮັບຜິດຊອບຂອງພວກສະຫາຍພັດກວ້າງຂວາງຫລາຍ, ອີງໃສ່ຄວາມຮຽກຮອ້ງການຂອງໜ້າທີ່ການ ເມືອງໃນໄລຍະໃໝ່ ບວກໃສ່ສະພາບຄວາມເປັນຈິງຂອງສັງຄົມໃນປະຈຸບັນ; ພິເສດແມ່ນກອງປະຊຸມໃຫຍ່ໄດ້ເລືອກຕັ້ງເອົາຄະນະປະທານຮາກຖານຊຸດໃໝ່ສືບຕໍ່ນາພາເຄືອ່ນໄຫວ, ຄະນະຊຸດນີ້ໄດ້ປະກອບຜູ້ທີ່ເຄີຍມີບົດຮຽນນໍາພາມາກອ່ນ ແລະຜູ້ໃໝ່ທີ່ສືບທອດ; ສະນັ້ນ ເພືອ່ເຮັດໃຫ້ຮາກຖານສະຫະພັນແມ່ຍິງພວກສະຫາຍມີຄວາມເຕີບໃຫຍ່ເຂັ້ມແຂງຂຶ້ນຕື່ມ ກາຍເປັນກໍາລັງແຮງທີ່ເຂັ້ມແຂງໃຫ້ແກ່ຄະນະພັກ, ຄະນະນໍາມະຫາ ວິທະຍາໄລແຫ່ງນີ້ ຂ້າພະເຈົ້າຂໍມີຄວາມເຫັນແລກປ່ຽນ ບາງເນື້ອໃນດ່ັງນີ້:

1. ຢູ່ເນື້ອໃນບົດສະຫລຸບໄດ້ຍົກໃຫ້ເຫັນແລ້ວຜົນງານ, ດ້ານດີ, ດ້ານອອ່ນ / ຂໍ້ຄົງຄ້າງຢ່າງລະອຽດ; ສະນັ້ນ ໃຫ້ຄະນະທັງໝົດສືບຕໍ່ຮັກສາ ແລະເສີມຂະ ຫຍາຍມູນເຊື້ອຜົນງານອັນພົ້ນເດັ່ນທີ່ຍາດມາໄດ້ໄລຍະຜ່ານມາ ຈະເປັນຂະບວນການແມ່ຍິງ ຈະເປັນໜ້າທີ່ວິຊາສະເພາະກໍ່ໃຫ້ຄວບຄູ່ກັນໄປ. ເອົາໃຈໃສ່ຄົ້ນຄວ້າ, ປັບປຸງ ແກ້ໄຂຂໍ້ຄົງຄ້າງ ພອ້ມທັງຫັນເອົາມາເປັນທິດທາງແຜນການມາຈັດຕັ້ງປະຕິບັດຢ່າງລະອຽດ ແລະນໍາໄປຈັດຕັ້ງປະຕິບັດຕົວຈິງຢ່າງມີປະສິດທິຜົນ.
2. ຖືເອົາຂະບວນແຂ່ງຂັນ 3 ດີເປັນວຽກງານປັບປຸງການຈັດຕັ້ງ,ມີການຕີລາຄາ ປະເມີນຜົນຕິດພັນກັບການຮ່ວມຊີວິດເຮັດເປັນປົກກະຕິ, ເມືອ່ຮອດກໍານົດກໍ່ສະຫລຸບ ປະເມີນຜົນ ແລ້ວລາຍງານໃຫ້ສະຫະພັນແມ່ຍິງແຂວງຮັບຊາບ ແລະຢັ້ງຢືນທັນກັບເວລາ. ການຕີລາຄາປະເມີນຜົນແມ່ນໃຫ້ເອົາໃຈໃສ່ກຸ່ມສະມາຊິກທີ່ເປັນນັກ ສຶກສາໄປພອ້ມໆກັນ .
3. ໃນສະພາບສັງຄົມປະຈຸບັນເກີດມີຫລາຍປະກົດການຫຍໍ້ທໍ້ເກີດຂຶ້ນຄ່າຄອງຊີບນັບມື້ນັບສູງ, ການເສບຢາເສບຕິດ, ການທ່ຽວຫລິ້ນກິນຟູມເຟືອຍ, ການພົວພັນສັງ ຄົມຊູ້ສາວ, ການພະນັນ, ການນຸ່ງຖືທີບໍ່ຖືກກັບວັດທະນະທໍາລາວ ນັບມື້ນັບມີແຜ່ຫລາຍ. ອົງການ ຈັດຕັ້ງສະຫະພັນແມ່ຍິງພວກເຮົາຊໍ້າພັດແມ່ນອົງການໜື່ງທີ່ມີສ່ວນຮ່ວມໃນການແກ້ໄຂບັນຫາດ່ັງກ່າວ; ສະນັ້ນພວກສະຫາຍຕອ້ງຍົກສູງຄວາມຮັບຜິດຊອບຂຶ້ນຕື່ມເຊ່ັນ: ກໍາໃຫ້ໄດ້ສະພາບການເຄືອ່ນໄຫວຂອງພະນັກງານ, ນັກສຶກສາທີ່ເຮົາຄຸ້ມຄອງ ສະກັດກັ້ນບໍ່ໃຫ້ມີເຫດການທີ່ບໍ່ດີເກີດຶ້ນ ເມືອ່ເກີດມີບັນຫາຕອ້ງຮີບຮອ້ນຊອກຫາວິທີແກ້ໄຂໃຫ້ທັນເວລາ.
4. ສືບຕໍ່ສ້າງກິດຈະກໍາຕິດພັນກັບການສ້າງຂະບວນການຕ່າງໆ ເພືອ່ສ້າງຈິດສໍານຶກ ໃຫ້ແກ່ນັກສຶກສາກ່ຽວກັບວັດທະນະທໍາ, ຮີດຄອງປະເພນີອັນດາງາມຂອງຊາດກໍຄືຂອງເຜົ່າ ຈະເປັນການນຸ່ງຖື, ສິນລະປະ ວັນນະຄະດີ, ກິລິຍາ ມາລະຍາດ, ການປະພຶດ ແລະອື່ນໆ.
5. ເອົາໃຈໃສ່ຕິດຕາມ, ກວດກາການເຄື່ອນໄຫວຂອງສະມາຊິກ, ເກັບກໍາສະພາບ,ຂໍ້ມູນໃຫ້ຖືກກັບຄວາມເປັນຈິງ ຕໍ່ຜູ້ມີຜົນງານກໍ່ສະເໜີຂັ້ນເທິງຍອ້ງຍໍ,ຕໍ່ຜູ້ມີຂໍ້ຂາດຕົກບົກຜອ່ນກໍ່ລາຍງານໃຫ້ຂັ້ນເທິງພິຈາລະນາແກ້ໄຂທ່ວງທັນກັບເວລາ, ຫລີກ ເວັ້ນເດັດຂາດລ້ຽງຄວາມຜິດເລັກນອ້ຍໃຫ້ກາຍເປັນຄວາມຜິດຊໍ້າຊາກໃຫຍ່ຫລວງ ບັນຫາເກີດຂຶ້ນແລ້ວບໍ່ຖືກແກ້ໄຂ, ແກ້ໄຂບໍຖືກຕອ້ງ ຫລືແກ້ໄຂຊັກຊ້າ ມັນຈະເປັນສາຍເຫດໃຫ້ເສຽຄົນ.
6. ພາຍຫລັງກອງປະຊຸມນີ້ແລ້ວໃຫ້ຄະນະປະທານແບ່ງຄວາມຮັບຜິດຊອບກັນລະ ອຽດຕື່ມ. ຈັດແບ່ງໜ່ວຍຮ່ວມຊີວິດໃຫ້ແທດເໝາະກັບແຕ່ລະຂົງເຂດ ເອົາໃຈໃສ່ນໍາພາເຄື່ອນໄຫວບົນພື້ນຖານປະຕິບັດຕາມຫລັກການລວມສູນປະຊາທິປະໄຕ, ມີຄວາມເປັນເອກະພາບໃນໝູ່ຄະນະ, ບຸກຄົນຮັບຜິດຊອບ, ນໍາພາຮ່ວມຊີວິດຕິດພັນກັບການຮ່ວມຊີວິດຂອງກົມກອງ, ຍາດແຍ່ງເວລາສ້າງຂະບວນການຂອງແມ່ຍິງຕາມເງື່ອນໄຂ ຄວາມເປັນໄປໄດ້;
7. ເອົາໃຈໃສ່ລາຍງານ ຂໍທິດຊີ້ນໍາຈາກຄະນະພັກ, ສະຫລຸບລາຍງານຜົນງານໃຫ້ຂັ້ນເທິງນັບທັງສາຍຕັ້ງ ແລະສາຍຂວາງເປັນປົກກະຕິ.
8. ຕໍ່ຄໍາສະເໜີທີ່ພວກສະຫາຍສະເໜີມານັ້ນ ເຫັນວ່າມີຄວາມສໍາຄັນຫລາຍ ຂ້າພະ ເຈົ້າຂໍນໍາເອົາໄປປຶກສາໃນໝູ່ຄະນະ. ທາງທີ່ດີ ພວກເຮົາຈະຮ່ວມກັນວາງແຜນ ເຕົ້າໂຮມສະມາຊິກ ເວລາໃດຈະເໝາະສົມ, ເນັ້ນໃສ່ບັນຫາໃດເປັນຈຸດສຸມ ຈະເປັນການດີ. ສໍາລັບການນໍາໃຊ້ກາປະທັບຂອງຮາກຖານ ສຍ ຈະຂໍນໍາໄປສະເໜີຕໍ່ສູນກາງສະຫະພັນແມ່ຍິງລາວ ຖ້າອີງໃສ່ກົດໝາຍວ່າດ້ວຍສະຫະພັນແມ່ຍິງລາວ ລະບຸໄວ້ໃນພາກທີ IX ມາດຕາ 50 ລະບຸວ່າ ສະຫະພັນແມ່ຍິງແຕ່ລະຂັ້ນມີຕາປະທັບຂອງຕົນ ເພືອ່ໃຊ້ໃນການເຄືອ່ນໄຫວວຽກງານທາງລັດຖະການ.

ສິ່ງທີ່ຂ້າພະເຈົ້າແລກປ່ຽນມາຂ້າງເທິງນັ້ນຄິດວ່າຈະເປັນບົດຮຽນໃຫ້ພວກສະຫາຍບໍ່ຫລາຍກໍ່ໜອ້ຍ ແລະມີຄວາມເຊື່ອໝັ້ນວ່າພວກສະຫາຍສາມາດນໍາໄປຄົ້ນຄິດນໍາເອົາໄປຈັດຕັ້ງຜັນຂະຫຍາຍຢ່າງປະດິດສ້າງ ແລະສອດຄອ່ງກັບສະພາບ ຈຸດພິເສດຂອງສະຖາບັນພວກກສະຫາຍ.

ອີກເທື່ອໜຶ່ງ ນະໂອກາດທີ່ມີຄວາມສໍາຄັນນີ້ ຂ້າພະເຈົ້າ ຂໍສະແດງຄວາມຂອບໃຈເປັນຢ່າງສູງມາຍັງທ່ານ ສາດສະດາຈານ ດຣ ຄໍາຜາຍ ສີສະຫວັນ ທີ່ເວລາໃດກໍ່ໄດ້ໃຫ້ຄວາມເປັນຫ່ວງເປັນໄຍ ໃກ້ສິດຊີ້ນໍາໆພາອົງການຈັດຕັ້ງສະຫະພັນແມ່ຍິງໃຫ້ເຕີບໃຫຍ່ເຂັ້ມແຂງຕະຫລອດມາ; ຮຽກຮອ້ງມາຍັງທ່ານ ຈົ່ງສືບຕໍ່ຊີ້ນໍາໆພາອົງການຈັດຕັ້ງສະຫະພັນແມ່ຍິງ, ກໍ່ສ້າງ ຊ່ວຍເຫລືອສະມາຊິກສະຫະພັນແມ່ຍິງ,ເອື້ອຍນອ້ງແມ່ຍິງໃຫ້ກາຍເປັນກໍາລັງແຮງທີ່ແທ້ຈິງຂອງການຈັດຕັ້ງພັກ, ກົມກອງຂອງທ່ານ ເຮັດແນວໃດກໍາລັງແຮງຂອງພັກຈະກະຈາຍໄປເຖິງເພດຍິງກໍ່ຂໍມອບເປັນພາລະຂອງທ່ານ. ຂໍອວຍພອນແດ່ທ່ານຈົ່ງປະສົບຜົນສໍາເລັດໃນການປະຕິບັດໜ້າທີ່ການເມືອງທີ່ໄດ້ຮັບມອບໝາຍ, ຂໍໃຫ້ທ່ານຈົ່ງສືບຕໍ່ເປັນຮົ່ມໂພຮົ່ມໄຊໃຫ້ແກ່ພະນັກງານ, ຄູອາຈານ. ນັກສຶກສາຕະຫລອດໄປ. ຂໍໃຫ້ທ່ານຈົ່ງມີສຸກ, ອົບອຸ່ນໃນຊີວິດສ່ວນຕົວ ແລະຄອບຄົວ.

ອວຍພອນແດ່ຄະນະປະທານກອງປະຊຸມຈົ່ງມີສຸຂະພາບແຂງແຮງ ປະສົບຜົນສໍາເລັດໃນໜ້າທີ່ວຽກງານ.

ອວຍພອນແດ່ຜູ້ແທນກອງປະຊຸມທຸກທ່ານຈົ່ງປະສົບຜົນສໍາເລັດໃນໜ້າທີ່ວຽກງານ.

ພິເສດຂໍອວຍພອນທັງ 4 ປະການມາຍັງບັນດາທ່ານທັງໝົດ ຄື ອາຍຸວັນນະ, ສຸຂະ, ພະລະ , ປະຕິພານກໍ່ຄືເຕັມໄປດ້ວຍປັນຍາອັນແຫລມຄົມ ເພື່ອຜົນສໍາເລັດໃນໜ້າທີ່ການງານ

***ຂໍຂອບໃຈ.***